कबड्डी प्लेयर के रोल में हैं कंगना: फिल्म से जुड़े सूत्रों ने बताया कि कंगना इसमें शादीशुदा युवती जया निगम के रोल में हैं। शादी से पहले जया नेशनल लेवल की कबड्डी प्लेयर रहती है। वह और ऊंचा मुकाम पाना चाहती है, मगर वह वैसा नहीं कर पाती है। वह सपना अधूरा रह जाता है। उसकी शादी रेलवे में काम करने वाले युवक से हो जाती है, जिसे जस्सी गिल प्ले कर रहे हैं। जस्सी की नाइन टु फाइव जॉब है। वह कैसे अपनी बीवी का अधूरा सपना पूरा करता है, फिल्म उस बारे में है। ये सारे सीक्वेंस भोपाल में शूट होंगे।